৩০ কার্তিক ১৪২২, ১৪ নভেম্বর ২০১৫, শনিবার। শেষ হল দুইদিনব্যাপী ছায়ানটের নৃত্য-উৎসব। ২৯ কার্তিক, শুক্রবার ছায়ানটের বার্ষিক এই আয়োজনের শুরুতে স্বাগত বক্তব্য রাখেন সাধারণ সম্পাদক খায়রুল আনাম শাকিল। পরিবেশন পর্ব শুরু হয় ছায়ানটের দলীয় মণিপুরী নৃত্য “মন্দিরা নর্তন”-এর মধ্য দিয়ে। এই উৎসবে পরিবেশিত হয়েছে মণিপুরী, ওড়িশি, গৌড়ীয় নৃত্য, ভরতনাট্যম্‌ ও কত্থক। ছায়ানট ছাড়াও আমন্ত্রিত দল ও শিল্পী এতে অংশ নিয়েছেন।